15.9.90 De Europæiske Fællesskabers Tidende Nr. C 230/9 
Forslag til Rådets forordning (EØF) om de midlertidige foranstaltninger, der skal anvendes 
efter Tysklands forening indtil vedtagelsen af de overgangsforanstaltninger, der skal træffes af 
Rådets efter høring af Europa-Parlamentet 
KOM(90) 400 endelig udg. — SYN 297 
(Forelagt af Kommissionen den 22. august 1990) 
(90/C 230/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 28, 
42, 43, 75, 103, 113, 130 S og 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Fra datoen for Tysklands forening finder fællesskabs­
retten uden videre anvendelse på den tidligere Tyske 
Demokratiske Republiks område; 
det er nødvendigt at træffe overgangsforanstaltninger i 
forbindelse med anvendelsen af en række fællesskabsrets­
akter for at tage hensyn til disse områders særlige situa­
tion; 
Kommissionen har i sin meddelelse af 21. august 1990 
fremsat forslag til en række retsakter, der skal vedtages 
af Rådet efter høring af Europa-Parlamentet; 
der bør træffes midlertidige foranstaltninger for det 
tilfælde, at Rådet ikke kan vedtage disse retsakter inden 
datoen for Tysklands forening — 
UDSTEDT FØLGENDE FORORDNING: 
Artikel 1 
Såfremt det viser sig, at alle eller nogle af de overgangs­
foranstaltninger i forbindelse med anvendelsen af fælles­
skabsretsakterne på den tidligere Tyske Demokratiske 
Republiks område, der er indeholdt i de forslag, 
Kommissionen forelagde Rådet i sin meddelelse af 21. 
august 1990, og som er anført i bilaget til denne forord­
ning, ikke kan vedtages inden datoen for Tysklands 
forening, finder midlertidige foranstaltninger anvendelse 
som en undtagelse fra de fællesskabsretsakter, der er 
genstand for de pågældende forslag, med de begræns­
ninger og på de betingelser, der er fastsat i nærværende 
forordning. Artikel 2 
1. Kommissionen kan bemyndige Tyskland til på den 
tidligere Tyske Demokratiske Republiks område midler­
tidigt at opretholde forskrifter, der ikke er i overens­
stemmelse med en af de i artikel 1 omhandlede fælles­
skabsretsakter. 
Opretholdelsen skal være i overensstemmelse med en af 
de overgangsforanstaltninger, der er omhandlet i et af de 
forslag fra Kommissionen, der er anført i bilaget. 
2. Bemyndigelsen forbliver i kraft indtil den dato, 
hvor Rådet træffer endelig afgørelse om de i artikel 1 
omhandlede forslag fra Kommissionen eller i givet fald 
indtil den dato, hvor den pågældende overgangsforan­
staltning træder i kraft. 
3. Tyskland underretter straks Kommissionen om, 
hvilken brug landet gør af bemyndigelsen. Kommissionen 
giver straks Europa-Parlamentet, Rådet og Det Økono­
miske og Sociale Udvalg meddelelse herom. 
Artikel 3 
Inden for handels-, landbrugs- og fiskeripolitikken kan 
det efter den i artikel 5 omhandlede procedure besluttes 
at supplere og tilpasse fællesskabsforskrifterne i det 
omfang, det er nødvendigt for at sikre overensstemmelse 
mellem disse forskrifter og den i artikel 2 omhandlede 
bemyndigelse og for at fastsætte enhver anden gennem­
førelsesbestemmelse, der måtte være nødvendig. 
Artikel 4 
1. Kommissionen og Tyskland rådfører sig med 
hinanden om, hvilke foranstaltninger der skal træffes 
med henblik på at undgå, at opretholdelsen i medfør af 
nærværende forordning af forskrifter, der ikke er i over­
ensstemmelse med fællesskabsretten, medfører vanskelig­
heder. 
2. De foranstaltninger, der træffes på fællesskabsplan, 
skal være i overensstemmelse med en af de overgangsfor­
anstaltninger, der er omhandlet i et af de forslag fra 
Kommissionen, der er anført i bilaget. 
Foranstaltningerne vedtages efter proceduren i artikel 5. 
Der kan kun vedtages foranstaltninger indtil den i artikel 
2, stk. 2, omhandlede dato. De kan kun anvendes indtil 
samme dato. 
Nr. C 230/10 De Europæiske Fællesskabers Tidende 15.9.90 
Artikel 5 
1. De i artikel 3 og 4 omhandlede gennemførelsesfor­
anstaltninger vedtages efter den procedure, der er fastsat 
i artikel 4 i Rådets direktiv om de midlertidige foran­
staltniger, der skal anvendes efter Tysklands forening 
indtil vedtagelsen af de overgangsforanstaltninger, der 
skal træffes af Rådet i samarbejde med Europa-Parla­
mentet (1). 
2. Gennemførelsesforanstaltninger, der vedrører land­
brugs- og fiskerimarkederne, vedtages dog efter den 
(') Se forslag til direktiv på side 7 i denne Tidende. 
BILAG 
Oversigt over de forslag til overgangsforanstaltninger og tilpasninger, der skal vedtages efter høringsproce­
duren 
I. EKSTERNE ASPEKTER 
Overgangsforanstaltninger til fordel for landene i Østeuropa, gældende fra 1. december 1990 til 31. 
december 1991. 
II. DET INDRE MARKED 
Tekniske forskrifter 
— forslag til overgangsforanstaltninger baseret på artikel 43. 
Forbrugerbeskyttelse 
— nødvendige tilpasninger af fællesskabssystemet for hurtig udveksling af oplysninger om farer i forbin­
delse med anvendelse af forbrugsgoder. 
III. DEN FÆLLES LANDBRUGSPOLITIK 
— Nødvendige overgangsforanstaltninger og tilpasninger inden for landbrugssektoren. 
— Nødvendige tilpasninger af de fytosanitære forskrifter vedrørende frø, planter og dyrefoder samt af den 
veterinære og zootekniske lovgivning. 
IV. DEN FÆLLES FISKERIPOLITIK 
— Gennemførelsesforanstaltninger vedrørende den fælles fiskeripolitik. 
V. TRANSPORT 
— Forslag til forordning vedrørende landevejstransport, jernbanetransport og transport ad indre vandveje. 
VI. ENERGI 
Indførelse af en overgangsperiode for gennemførelsen af visse fællesskabsretsakter. 
IX. MILJØ 
— Andre foranstaltninger vedrørende miljøbeskyttelse. procedure, der er omhandlet i artikel 5 i Rådets forord­
ning (EØF) nr. 2060/90 af 16. juli 1990 om overgangs­
foranstaltninger for samhandelen med Den Tyske 
Demokratiske Republik inden for landbrug og fiskeri (2). 
Artikel 6 
Denne forordning træder i kraft på dagen for offentlig­
gørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
O EFT nr. L 188 af 20. 7. 1990, s. 1.